Document ID: /fineweb-2-swissfilter-quality_10-filterrobots/filtered/02038.jsonl.gz/5421

cuntegn
Exteriur
Almain 49 morts tras explosiuns en la Nigeria
In’attatga dubla sin in martgà en il nordost da la Nigeria maina a la mort d'almain 49 persunas. Tar l'attatga en la citad da Gombe sajan ultra da quai 71 persunas vegnidas blessadas, ha ditg in pledader da las forzas da salvament.
Pliras da quellas persunas sajan blessadas uschè grev ch'il dumber d'unfrendas pudess anc crescher.
Fin uss n'ha nagin surpiglià la responsabladad per l'attatga. La moda da l'attatga lascha dentant supponer che la gruppa da terror islamistica Boko Haram è la culpa.
RR novitads 07:00